JohanHeinsen/ENO huggingface dataset:
Viborger Samler, 1849-04-24
Ribe, den 20de April. Dampskibet Eider ankom den 14de Dennes til Hjerting, medhavende 17 Kister Jndigo, 1 Kasse Cochenille, 4 Baller Tvist og noget andet Kjøbmandsgods. Da Skipperen havde forglemt at medtage Sundhedspas, maatte Dampskibet ligge 2 Dage Qvarantaine, hvorfor det først kunde afgaae igaar Morges til England. – De betydelige Opkjøb af Fedekreature, som for den fjendtlige Armee i de sidste Uger har fundet Sted i Nordslesvig og det sydlige Jylland, og som nu begynder at udstrække sig til det nordlige Qvægdistrict, kan neppe have gunstig Jndflydelse paa Forbindelsen med England. Det kan da isandhed heller ikke negtes, at det seer høist besynderligt ud, at slesvigske Prangere ubehindrede kunne gjennemreise Landet for at opkjøbe Kreature til den fjendtlige Armee. Er man sikker paa, at disse Opkjøb ikke kunne bevirke, at vor egen Armee tilsidst ikke er istand til at erholde de Kreature, den behøver, og hvem indestaaer for, at disse Prangere, der jevnligen komme i Berøring med Fjenden, ikke underrette ham om meget, som han ikke skulde vide, Fjenden forstaaer det bedre; han har viist vore Fragtvognmænd hjem fra Flensborg og forbudt dem at komme igjen. -Med Eider ankom til Hjerting en engelsk Qvæghandler fra Smithfielder Markedet, Mr. Hick, hvis Hensigt er at indlede Forbindelse med de jydske Landmænd, og at gjøre sig bekjendt med vore Kreatur-Forhold. Med næste Dampbaad, der ventes til Hjerting den 2den Mai, følger Hr. R. Westenholtz, og endnu nogle Londonne Qvæghandlere, og da der til samme Tid vil være et betydeligt Antal Qvæg samlet i Hjerting og mange jydske Landmænd forhaabentlig samtidigen ville indtræffe dertil, saa tør man af denne Sammenkomst love sig gunstige Resultater for den directe Handels-Forbindelse. -
Viborger Samler, 1849-04-24
Jgaar Eftermiddags ankom til Møgeltønder Sogn en preussisk Officier med 14 Md. Jnfanteri, som forlangte Qvarteer for sig og til idag for 6 Officierer og 157 Mr. paa Schackenborg og Roigaard, samt for 6 Officierer og 302 Md. i Møgeltønder By, hvorhos der endvidere reqvireredes Qvarteer i en anden By i samme Sogn.
Viborger Samler, 1849-04-24
Af denne betydelige Jndqvartering i det under Ribe Amt hørende Sogn Møgeltønder, der har det Uheld at være Nabo til det fjendtligsindede Tønder, synes det altsaa vist, at de jydske Enklaver sønden for Kongeaaen kunne imodesee lignende Besøg. (Ribe Av.)
Viborger Samler, 1849-04-24
Viborg. Jdag er med Pakkeposten foreløbig afsendt herfra til Marineministeriet et Beløb af c. 1000 Rbd. (2: 925 Rbd. og en kgl. Obligation paa 75 Rbd), som allerede ere indkomne, for Størstedelen her i Byen, som Bidrag til Sørustninger.
Viborger Samler, 1849-04-24
Handels- og Skibs-Efterretninger. Ifølge en Bekjendtgjørelse fra Hr. Dr. Paulsen i Hjerting, indført i Ribe Avis, erfares: at paa Grund af de til Farten imellem Jylland og England bestemte Dampskibes Dybtgaaende og deraf følgende Vanskelighed for Jndskibningen ved Hals, maa denne Anløbsplads foreløbig opgives. Derimod anløbes Frederikshavn, saafremt der fra denne Plads betimeligt er anmeldt en Fragt idetmindste af 50 Stkr. Qvæg, til en eller flere af efternævnte for Mai, Juni og indtil medio Julii Maaneder nærmere fastsatte Farter, nemlig: fra Aarhuus(via Frederikshavn, 10de og 20de Mai, 10de og 20de Juni samt 10de Juli, Morgen, fra Hjerting 5te og 25de Mai, 5te og 25de Juni samt 5te Juli, Morgen. Fra London til Aarhuus eller Hjerting blive Fragterne de samme som pr. Seilskibe, med 10 pCt. Tillæg. Gods til andre Pladser modtages og expederes paa billigste og hurtigste Maade fra Aarhuus eller Hjerting videre, uden Commission for Spederingen, i Aarhuus af F. W. Kjørboe og i Hierting af A. J. Møller. Jndtil videre vil der imellem London og Hierting tillige gives fri Passage til saadanne engelske eller irske Markarbeidere, som forud maatte være engagerede af danske Landmænd, naar derom betimeligt giøres fornøden Anmeldelse til, eller en Fæstecontract, forevises for Hr. Regnar Westenholtz i London.
Viborger Samler, 1849-04-24
Ledige Embeder. Landfoged-Embedet paa Island og Byfoged-Embedet i Reikjavik. Gage for Landfoged-Embedet 600 Rbd.; Gage for Byfogedembedet 300 Rbd.; Sportler ved Byfogedembedet omtrent 300 Rbd., Huusleiebjelp 150 Rbd. og Contoirholdspenge 200 Rbd. Den eventuelle Land- og Byfoged vil have at underkaste sig de Forandringer med Hensyn til Embedets mulige Adskillelse fra Landfogedembedet, som maatte ansees nødvendigt at foretage.
Viborger Samler, 1849-04-24
Beretning om et ledigt juridisk Embedes Beskaffenhed. Byfoged- samt By- og RaadstuskriverEmbedet i Slagelse. Jfølge Sporteljournalens Udvisende have Jndtægterne (efter Fradrag af den Borgermesteren tilkommende Andeel af Skiftegebyhrerne) udgjort i 1843. 1534 Rbd., i 1844. 1388 Rbd., i 1845. 1225 Rbd., i 1846: 1732 Rbd., og i 1847: 1521 Rbd.; Gjennemsnits=Beløbet for disse 5 Aar bliver saaledes 1480 Rbd. Hertil kommer, i andre uvisse Jndtægter c. 165 Rbd., af Kæmnerkassen 82 Rbd., og af de Embedet tillagte Jorder 113 Rbd. Contoirudgifterne kunne anslaaes til 540 Rbd.
Viborger Samler, 1849-04-24
Døde. Kjøbenhavn: Den danske Marines Veteran, Admiral Holsteen, 91 Aar; forhenv. Politirets=Assessor J. L. Smith; Capitain og Handelsbogholder Rasmus Jacobsen Smith, 76 Aar; Artilleri-Lieutenant Andreas v. Lund, Ridder af Dannebroge, Styrmand Jens Peter Lorenzen, 41 Aar; Johan Otto Hansen, 46 Aar; Sørine Liebe, f. Franck, 91 Aar; Birgitte Anette Nielsen, f. Wilhelmi, 53 Aar; Philip Hundvadt, 59 Aar; Sergeant og Dannebrogsm. Johan Michael Frey, kgl. TheaterSveitser Jens Petersen, 67 Aar; Caroline Hansen, f. Jvers datter, 28 Aar. Postbud Christopher Fr. Beitzel, 66 Aar; Joseph Frederik Hoffory, 29 Aar; Enke efter Garnisons- og Districtslæge Volkersen, Ane Christiane Frederikke Rose, f. Broerholt, 71 Aar; forhenværende Patrouillebetjent ved Told faaet, Erik Rasmussen Nørring, 72 Aar; Christian Schjavanger, 67 Aar; Jfr. B. Parelius, 65 Aar. - Helsingør: Emilie Antonette Holm, f. Hansen. - Carise Præstegaard. Jfr. Louise Augusta, 21 Aar. - Stege: Forhenv. Auditeur ved Husar Eskadronen, senest By= og Herredsskriver i Stege, Ulrich Christian Dau, 76 Aar. - Ordrup. Maler Hans Chr. Nesborg, 55 Aar. - Ringsted: Theodor Wilh. Moesbøll, 35 Aar. Nykjøbing paa Falster: Jfr. Karen Marie Ytting. - Nysted: Enkemadame Karen Sophie Lund, f. Køhler. - Assens, Kjøbmand J. S. C. Nellemann, 30 Aar. - Odense : Hedevig Rig borg Saxtorph, f. Kugler, 74 Aar. - Bogense: Anna Maria Fahnøe, f. Giesing. - Hofmannsgave: Jfr. Nicoline A. K. Bang. - Stormarken: Johan Mygind Gottschalk, 49 Aar. - Horsens, Rector ved Horsens lærde Skole, Halvor Frode Høegh Nissen, 43 Aar; Kjøbmand Jørgen Thykjer Yding, 57. Aar. - Teglhuset ved Boller pr. Horsens, Snedker Zachos Enke, Sidsel Marie, 84 Aar. - Frederikshavn: Translateur, Møllers Hustrue, Laurence Kirstine, f. Lassen, 44 Aar; Kryds betjent Andersens Kone, Hansine Marie, f. Mariager, 53 Aar. Asdahl. Proprietair Th. Jensen, 68 Aar. - Aalborg: Peter Michelsen, 35 Aar. - Forhenværende Loodsoldermand ved Udbyhøi, Hans Jensen Høegh, 81 Aar. - Gram By, ved Haderslev, Mad. Christiane Abbodtine Emilie Schrøder, f. Rafn, 21 Aar.
Viborger Samler, 1849-04-24
(Jndsendt.) Naar en Tønde Hvede af bedste Sort i Kjøbenhavn ikke koster mere der en 1 Tønde af meget ringere Qvalitet her i Byen, er der da Rimelighed for at Bagerne her i Byen skal levere ligesaa meget Brød for Skillingen som Bagerne i Kjøbenhavn; og dertil kommer, at Møllerne ved Kjøbenhavn levere mere og bedre Meel af Tønden end Møllerne her i Egnen. At levere Franskbrød til 6 s. pr. Pund, var vel ikke umuligt for Bagerne her i Byen, men det blev da Vandfranskbrød, og ikke af det Slags som nu leveres, nemlig Melk- og Smør-Fransk brød til 9 s. pr. Pund.
Viborger Samler, 1849-04-24
AVERTISSEMENTS. Faa Maaneder efter at jeg havde mistet min elskede Mand, Postfører Hansen, ramtes jeg af et nyt og frygteligt Slag. Sidste Langredag Nat mistede jeg min kjærlige Moder, Enkemadame Kjerstine Salt, som efter 10 Du ges Sygeleie af Lungebetændelse ilede til Lysets bedre Egne, hvor hun har gjensundet sine forudgangne Elskede. De Munge, der med mig kjendte den elskede Afdødes retskafne Vandet, ville kjærligst erindre hende, og beklage mig, den ulykkelige Enke, der, efter at have mistet min brare virksomme Mand og Forsørger samt min kjærlige Moder, staaer med min lille Søn ene og forladt i Verden. Kolding, den 14de April 1849. Caroline sal. Hansen. født Sall. Til Underretning for Vedkommende bekjendtgjøres herved, at den Udrederne af Dragonheste for Aaret 1848 tilkommende Godtgjørelse er, paa Grund af at Hestene have været i længere Tid indkaldte til Krigsbrug, efter modtagen Meddelelse desangaaende fra den Kongl. Amtstue i Viborg fastsat til 8 Rbd. 48 s. Viborg Stiftamt, den 12te April 1849. L. Bretton.
Viborger Samler, 1849-04-24
Fra førstkommende Søndag den 22de Dennes og indtil videre skal herfra afgaae en forenet Brev- og Personpost til Randers hver Søndag Eftermiddag Kl. 1. Jndleveringstiden. for løse Breve, samt Jndskrivning af Reisende til Afgang med denne Post, bliver om Formiddagen fra Kl. 10 til 12, hvilket herved bekjendtgjøres, med Tilføiende, at der ligeledes vil ankomme hertil fra Randers en forenet Brev- og Pakkepost, hver Søndag Morgen. Viborg Postcontoir, den 18de April 1849. Hansen.
Viborger Samler, 1849-04-24
Domkirkens Regnskab for Aar 1848 er fremlagt paa Raadstuen i tre Uger fra Dato hver Sognedag fra Kl. 2 til 4.
Viborger Samler, 1849-04-24
Jnspectionen for Viborg Domkirke, den 14de April 1849.
Viborger Samler, 1849-04-24
Onsdagen den 25de d. M., Formiddag Kl. 8, tager den offentlige Examen i Borgerskolen sin Begyndelse og fortsættes de tvende paafølgende Dage. Til at overvære samme indbydes herved Skolens Velyndere. Skolecommissionen i Viborg, den 20de April 1849.
Viborger Samler, 1849-04-24
De, som ønske Børn optagne i Borgerskolen ved Sommer halvaarets Begyndelse, ville lade disse møde til en Prøve Mandagen den 30te d. M., Formiddag Kl. 9. Skolecommissionen i Viborg, den 20de April 1849.
Viborger Samler, 1849-04-24
Dame-Skræddersyening.
Viborger Samler, 1849-04-24
Fra 1ste Mai d. A. agter Undertegnede at modtage al Slags Dame=Skrædersyening til Forfærdigelse hjemme i min Bopæl hos Dandselærer Bays i St. Mikkelsgade. – At jeg stadig modtager nye Modeller fra Kjøbenhavn, tillader jeg mig at bemærke. Viborg, den 22de April 1849. Caroline Ploug. Den Leilighed i min Gaard, som jeg selv afbenytter, kan faaes til Leie til 16de October Flyttedag og bestaar af 3 gibsede Værelser som opvarmes med 2 Vindovn Kakkelovne, Kjøkken med Skorsteens=Indretning, Spisekammer, en særskilt Kielder, Loftrum, Jldebrændselhuus, samt, om forlanges, en særskilt Frugthave. C. Nicolaysen.
Viborger Samler, 1849-04-24
En Dreng, der har Lyst til at lære Naalemagerprofessionen, kan blive antaget strax eller til 1ste Mai. N. C. Thistedt.
Viborger Samler, 1849-04-24
Fremlysning. Som Hittegods er hertil Politikammeret indleveret: et Forklæde af Moucelin, en Dækkengjordt, en Kniv med Perlemoersskaft, 2 uldne Kastetørklæder, indbundne i et rødtærnet Klæde, og en Ring. Skive, den 18de April 1849. Willemoks.
Viborger Samler, 1849-04-24
Boltzer & Althea samt flere Sorter Brystsukker, kan daglig erholdes hos H. P. Høyer, Conditor.
Viborger Samler, 1849-04-24
Nogle Erte- og Bønnestager kan faaes til Kjøbs hos P. F. Fischer i St. Mogensgade.
Viborger Samler, 1849-04-24
Mandagen den 30te Dennes, Formiddag Kl. 10, bliver paa Nørkjær i Rønberg Sogn afholdt Auction over 10 fede Stude, 2 a 300 Tdr. Havre. og 60 til 80 Tdr. Rug. Herreds Contoiret i Holstebroe, den 14de April 1849. Brasen.
Viborger Samler, 1849-04-24
Tirsdagen den 1ste Mai næstkommende bliver, efter Begjæring af Aarhuus Cathedralskoles Kasserer, Kl. 11 Formiddag afholdt Auction paa Herredernes Tingsted i Viborg Raadhuus over Skjød Sogns Kongetiende, af tiendeydende gl. Hartkorn 130 Tdr. 4 Skpr. 3 Fdkr. 2 Alb. til Bortsalg paa 5 Aar fra 1849 til 1853. Conditionerne ere til Eftersyn her paa Contoiret. Middelsom Sønderlyng Herredscontoir. Viborg, den 16de April 1849. F. Eberlin.
Viborger Samler, 1849-04-24
Creditorerne i Stervboet efter Tjenestekarl Jeppe Christensen Opperbye af Skive indkaldes herved med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Skive Byfoged-Contoir, den 18de April 1849. Willemoes.
Viborger Samler, 1849-04-24
Creditorerne i Stervboet efter afgangne Ane Marie Elisabeth Christensdatter af Resen og tidligere afdøde Mand, Ladefoged paa Krabbesholm, Poul Willumsen, indkaldes herved med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Salling Herreders-Contoir, den 18de April 1849. Willemoes. Berthel Holm Borgen, Herredsfoged og Skriver. i Fiends-Rerlyng Herreder, Gjør vitterligt: At Procurator Thorup af Skive for mig andrager, hvorledes han af Amtet er beskikket til, for Aftægtsmand Søren Frost af Møigaard, Høislev Sogn, Viborg Amt, der er forundt fri Proces i første Jnstants, ifølge allernaadigst Mortificationsbevilling af 26de f. M. ved Stævning som trende Gange efter hinanden skal indrykkes i den Berlingske politiske- og Avertissements-Tidende og vedkommende Stiftstidende, med Aar og Dags Varsel at indkalde den eller dem, som maatte have i Hænde, en af formeldte Søren Frost under 7de Januar 1824, til nu afdøde Jens Møller i Skive udstædt, og den 20de f. M. tinglæst Obligation stor 800 Rbd., hvorved er givet 2den Prioritets Panteret i den Debitor den Gang tilhørende Staarup Mølle, med sammes paastaaende Bygninger, Mølleværk og dets Jnventarium af alt hvad nævnes kan, og Møllens tilhørende Eiendom af Ager og Eng 2 Tdr. 2 Skpr. næstefter 3000 Rbd., samt første Prioritets Panteret i Debitors eiende udvendige Besætning, og endelig anden Prioritets Panteret i Debitors Jndboe næstefter 100 Rbd., og saafremt Jngen inden den foreskrevne Tid melder sig, maa paa meerbemeldte Panteobligation erhverved Mortificationsdom. Thi stævnes paa Grund heraf den eller dem, som maatte have forommeldte Panteobligation i Hænde, til at møde for Fjends Nørlyng Herreders Ret, som holdes paa Tingstedet i Viborg den første Tirsdag i September Maaned 1850 Formiddag Kl. 10, for dermed at fremkomme og deres lovlige Adkomst dertil at beviisliggjøre, og saafremt Jngen inden eller til den foreskrevne Tid melder sig, vil forommeldte Obligation efter nærmere Paastand ved Dom vorde mortificeret til Udslettelse af Pantebogen. Lavdag er hævet ved Frd. 3die Juni 1796. Under Haand og Segl. Fiends Nørlyng Herreders Contoir i Viborg, den 20de April B. H. Borpen.
Viborger Samler, 1849-04-24
Til de ved Frederiks Præstegaards Brand brandlidte Tienestefolk har jeg endvidere havt den Fornøielse at modtage: Fra en Unævnt . . . 2 Rbd. tidligere indkommen 10 ialt 12 Rbd. Viborg, den 24de April 1849. H. Wissing. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-04-25
Extrablad til Viborg Stifts=Tidende, Onsdagen den 25de April 1849.
Viborger Samler, 1849-04-25
Udenlandske Efterretninger. Storbritannien og Jrland. London, d. 18de April. J City circulerede idag det Rygte, at det danske Spørgsmaal var løst paa en fredelig Maade.
Viborger Samler, 1849-04-25
Portugal vil ikke anerkjende det slesv.-holstenske Flag, Belgien vil kun aabne sine Havnefor de slesv.-holstenske Skibe, der fare under dansk Flag.
Viborger Samler, 1849-04-25
The Globe vedbliver endnu at tie til the Times's Beskyldninger imod Lord Palmersion, hvis Skjødesløshed, let kan bevirke Ministeriets Opløsning. 3 pCt. Consols 92 1/2 a 92 1/2. Engelsk Hvede solgtes til de forrige Priser; for fremmed Hvede fordredes 1 a 2 Sh. høiere Priis. Jngen Forretning. Andre Artikler faste og uforandrede.
Viborger Samler, 1849-04-25
Frankerig. J Nationalforsamlingens Møde den 16de April besteg Ministerpræsidenten Odilon Barrot Tribunen, og udtalte sig saaledes: "Da Regjeringen satte Dem i Kundskab om Begivenhederne i Jtalien, forudsaae Nationalforsamlingen Muligheden og Nødvendigheden af at besætte et eller andet Punct i Jtalien for et at overlade de fremmede Magter alene Jnitiativet af en Jntervention. Sagernes Stilling bliver Dag for Dag vigtigere paa den italienske Halvøe; den østerrigske Hær forfølger Consequentserne af sin vundne Seir, navnlig ere Følgerne af denne Seier uberegnelige i Mellem og Nedre-Jtalien. En Crisis er nær ved at udvikle sig i Rom. Frankerig kan ikke forblive uvirksomt. Den Beskyttelse, vi skylde vore Landsmænd, den Pligt at opretholde vor lovlige Jndflydelse i Jtalien, Ønsket om at erholde for Romerfolket en paa liberale Jnstitutioner grundet Regjering. – Alt gjør os det til Pligt at benytte den os af Nationalforsamlingen givne bemyndigelse. At gaae ind i nærmere Enkeltheder tillade Omstændighederne os ikke, iøvrigt afhænger jo saa meget af uforudseete Begivenheder. Je vil her kun sige saa meget, at vor Jntervention i Jtalien vil finde Sted i vor Jndflydelses Jnteresse og til Fordeel for den sande Frihed. Regjeringen forlanger intet nyt Mandat af Forsamlingen: det hvad Forsamlingen for faa Dage siden har givet den, er tilstrækkeligt; Regjeringen er ikke tilsinds at skiule sin egen Ansvarlighed bag Nationalforsamlingen. Regjeringens Ansvar vilde kun da ophøre, naar Vægringen af den Creditsum, den forlanger, skulde gjøre det til en Nødvendighed for den at forblive uvirksom ved Begivenhederne i Jtalien." Derefter oplæste nu Ministeren Lovudkastet. En Comite nedsattes strax og i Aftenmødet samme Dags Aften androg Jules Favre paa Forslagets gjennemgribende Vigtighed og paa Discussionen om Forslaget. Odilon Barrot erklærede, at Jnterventionen tilsigtede Pavens Gjenindsættelse og Garantering af den italienske Frihed saavelsom Nationalafhængigheden imod Østerrigs Bestræbelser. Hans Tale ledsagedes af hyppig Murren, og besvaredes meget skarpt af Lamoriciere. Ved Afstemningen blev den første Artikel, betræffende Creditbevillingen, antaget med 395 Stemmer imod 283, den anden Artikel antoges ved at staae og blive siddende. Men da der forlangtes Afstemning over hele Lovudkastet, havde Bjergpartiet fjernet sig; kun 499 Medlemmer vare tilstede, altsaa et Medlem mindre end det bestemte Antal. – J Mødet den 17de April viste Usselheden sig af samme Taktik, da Regjeringsandragendet antoges med 388 Stemmer imod 161.
Viborger Samler, 1849-04-25
Paris, d. 19de April. Odilon=Barrots Ministerium, befæstes, en Tilnærmelse finder Sted imellem O. Barrot, og Præsidenten Marrast. Der tales om at Lamoriciere skal udnævnes til Krigsminister og Bedeau til Udenrigsminister. Sidstnævnte er den danske Sag meget hengiven. Expeditionen til Civita-Vecchia var endnu ikke afseilet den 19de April. Fonds faste.
Viborger Samler, 1849-04-25
Jtalien. Efterretningen og Reactionen i Florents til Fordeel for Storhertugen er stadfæstet. Guerazzi er fængslet af Communalraadet. Nationalforsamlingen er opløst.
Viborger Samler, 1849-04-25
Stæderne Mailand, Bergamo og Como i Lombardiet have omsider efterkommet Ministeriets Opraab: Kongregationerne have nemlig udnævnt Medlemmer, der skulle afgaae til Wien, for der at drøfte den octroierede Forfatning. Keiserdømmet Østerrig. Komorn beskydes og bombarderes af 140 Kanoner og Mørsere. Beleirings corpset er 20,000 Md. stærkt. Fæstningscommandanten, i Kommorn, den tappre Mak, er styrtet af Tørøk, der nu leder Fæstningens Forsvar. Mak bevogtes som Forræder af sine egne Folk, fordi han har yttret, at Fæstningen maatte capitulere om 8 Dage, naar ingen Undsætning ankom.
Viborger Samler, 1849-04-25
Kongeriget Sachsen. Efter authentiske Beretninger havde Sachserne i Kampen ved Dyppel den 13de 5 Døde af Stabs= og Overofficerer og 2 haardt saarede Officierer. De mindre haardt saarede Officierers Navne anføres ei.
Viborger Samler, 1849-04-25
Frankfurt am Main, den 17de April. J Rigsforsamlingens Møde den 17de April udbrød Fader Jahn: "Man har hidtil spøget; man maa bruge Alvor imod de Danske, og da Tydskeren er stærkere end Dansken behøver han ei at være bange for Krigen. Vi maae kapre og røve som han; – vi maa røve Alt, hvad vi kunne faae fat paa: Mennesker og Gods; han lader spionere; det maa vi ogsaa gjøre. Alle Danske maae gjøres til Krigsfanger." Merck bemærkede: "Vi have hverken Skibe eller Matroser; Officiererne udnævntes først igaar. J 4 1/2 Maaneder var Marinecommissionen samlet, og endnu er Jntet skeet, Jntet udrettet. Den samme Officier, der har tilsat Fregatten "Acadia", er udnævnt til tydsk Marineofficier. Den danske Handelsmarine er ubetydelig; den tydske er 3000 Skibe stærk: Hvad vinde vi saaledes ved at udstede Kaperbreve. Understatssecretairen for Handelen og Marinen, Fallatierklærede: Handelsministeriet kan ei overtage Ansvaret forat uddeele Kaperbreve. Ret dertil er os ikke betaget. Hvad Flaaden (?) og Capt. Jackson angaaer, der har ført "Acadia" som kun ved Lodsens Forseelse er strandet, da maae vi tage Capitainen i Beskyttelse. Han havde en Lods ombord." – Man gik derefter over til Dagsordenen Sexten af de 30 Medlemmer have antaget Waitzs Forslag: 1) den tydske Nationalforsamling erklærer, i Overeensstemmelse med sin til Berlin sendte Deputation, at Antagelsen af den af Nationalforsamlingen besluttede og forkyndte Rigsforfatning og Valget af Kongen af Preussen til Keiser ere uadskillige. 2) Den beslutter at den preussiske Regjering opfordres til at afgive i saa kort Tid som muligt sin definitive Erklæring, at ligeledes de øvrige tydske Regjeringer der endnu ikke have erklæret sig for Forfatningens Antagelse, opfordres til at udtale sig for dennes Anerkjendelse; 3) Den beslutter at opfordre Centralmagten til med alle de til dens Tjeneste staaende Midler at medvirke til Forfatningens Gjennemførelse; 4) De tydske Staters Tropper skulde tilsværge Nationalforsamlingen Troskab. Mange østerrigske Deputerede forlade nu Rigsdagen.
Viborger Samler, 1849-04-25
- Den forrige østerrigske Statsminister v. Wessenberg er nu indtruffen i Frankfurt, og man vil vide, at han sammesteds vil indtage en, om just ikke officiel, Stilling ved Rigsforstanderens Side.
Viborger Samler, 1849-04-25
Under 18de April meldes fra Frankfurt, at Camphausen, den preussiske Gesandt, trækker sig tilbage. Han har erklæret, at Kongen af Preussen nu hverken vil antage det Definitive eller det Provisoriske; men at Kongen forlanger, at Rigsdagen skal sammenkaldes for at revidere Forfatningen. Der formodes ikke uden Grund, at der bestaaer en Forbindelse imellem Hofferne i Ollmütz og Berlin. Man vil endog vide, at Østerrig forlanger Assistence af det tydske Forbund, for at Rigstropper skulle besætte de østerrigske tydske Provindser for at kunne anvende hele den østerrigske Hær imod Ungarn. Fra Mainz ere allerede 280 af de bedste Kanoner brudte op for at begive sig igjennem Tydskland til Ungarn, fremdeles tales der om, at det østerrigske Militair i Frankfurt skal i Mai bryde op til Østerrig. Den østerrigske Troppestyrke i Ulm er ligeledes afmarscheret til Østerrig.
Viborger Samler, 1849-04-25
Man vil i Frankfurt vide af god Kilde, at Kongen af Preussen har befalet General Prittwitz ei at rykke indi Jylland, medens derimod Centralmagtens Krigsminister v. Penker – har befalet Generalen at rykke ind. Prittwitz har tidligere skriftlig erklæret at ville modtage Befalinger fra Frankfurt og ei fra Berlin. - Og dette skulde den General have lovet, hvis Ahne med Livsfare udfriede Frederik den Anden af Preussen fra russisk Fangenskab i Slaget ved Kunnersdorf, Det synes at være utvivlsomt, at Baiern, Sachsen og Hanover slutte sig til Østerrig.